Sqrindle | Gemaskerde Moordenaars
swart luiperd reeks pdf eboek Tarzan woude pyl boog mes perd
Na die dood van sy Vader wat Leon gewreek het, het die avontuurlus wat sy Vader by hom aangekweek het as kind, hom beetgepak en het hy besluit om die woude van Afrika te gaan aandurf, gewapen met net sy perd, twee mak luiperds, pyl en boog en 'n mes.
DIE SWART LUIPERD REEKS - GEMASKERDE MOORDENAARS
Leon moes vroeg al leer om ’n sak mielies op sy skouer te gooi en daarmee wa toe te stap. Skaars was hy veertien jaar oud toe hy al ’n pyl en boog so knaphandig hanteer het, dat enige Boesman se mond daarvan sou water. Omdat hy die enigste seun en kind van sy ouers was, het hy sy vermaaklikheid in die veld gevind, waar hy tierboskatte gejag het en luiperds onder die pyl gesteek het. Sy hande het al vroeg geleer om ’n jong os se horings so te draai, dat die dier magteloos op die grond neerslaan.
Leon se moeder is vroeg dood, net voor die Eerste Vryheidsoorlog, toe die Basoetoes ’n aanval op ’n paar afgeleë plase gedoen het. Van toe af het Leon se vader avontuursoeker geword. Saam het hulle die onbekende ingetrek, altyd dieper die onbekende Transvaal in. En Lettie? Leon en sy het saam grootgeword. Haar ouers is albei deur die Basoetoes vermoor en Leon se vader het hom toe oor haar ontferm. Lettie met haar sagte, golwende, blonde hare en blou oë, blou soos die wolklose hemel van die Laeveld. En nou is sy al ’n rooiwang-boerenooi van sestien jaar.
’n Paar beesdiewe steel een aand al Leon-hulle se beeste, vermoor sy pa en ontvoer vir Lettie in die proses. Leon sweer wraak op die moordenaars en beesdiewe. Met ’n luiperd wat hy moes doodmaak vir oorlewing, maak hy toe vir hom ’n masker daarvan en so word die legend gebore van die Swart Luiperd. Die Luiperdman se voorkoms skrik enigeen af wat dit sien en gebruik Leon dit baie handig om vrees en gesag by die diewe in te boesem. Maar maklik was dit geensins nie en moes Leon eers sekere ontberings deurgaan om reg en geregtigheid te laat geskiet.
Welkom terug Swart Luiperd. Wat 'n plesier om weer die eerste boek in die reeks te kon lees. Uitstekende reeks!
Oog van die Songod
Bloed van die Maagd